Aija Jurjāne

**Aija Jurjāne** (dzimusi **Aija Putniņa**  Rīgā) ir bijusī latviešu basketboliste, spēlēja spēka uzbrucējas pozīcijā. Latvijas nacionālās izlases sastāvā debitējusi . Kopā ar Latvijas sieviešu izlasi ir izcīnījusi 7. vietu 2009. gada Eiropas čempionātā Latvijā, 8. vietu 2011. gada Eiropas čempionātā Polijā un dalītu 9.—12. vietu 2008. gada Pekinas olimpiskajās spēlēs.

## Karjera
Aija Putniņa basketbolu sāka spēlēt TTP basketbola skolā pie trenerēm Maijas Kubliņas un Ilgas Priedoliņas. Pirmais pieaugušo līgas klubs 2003. gadā bija TTT Rīga Juniores, kur A. Putniņa pavadīja vienu sezonu. Pēc tam devās uz ASV, kur absolvēja vidusskolu. Laika posmā no 2004. līdz 2006. gadam A. Putniņa basketbolu spēlēja Ridžisas katoļu vidusskolas sastāvā. Nākamās divas sezonas viņa pavadīja, spēlējot basketbolu NCAA, kur viņa pārstāvēja Kolorādo Universitātes basketbola komandu NCAA *Big 12* konferencē.

Pēc pabeigtas universitātes un iegūtas izglītības viņa 2008. gadā devās uz Spāniju, kur spēlēja *[[Olesa Espanyol]]* kluba sastāvā. A. Putniņa 2008.—2009. gada sezonā kļuva par Katalonijas čempioni, Spānijas čempionātā A. Putniņas pārstāvētais klubs izcīnīja 5. vietu.

Pēc veiksmīga starta 2009. gada Eiropas čempionātā viņa parakstīja līgumu ar Francijas LFB klubu *[[Mondevilles USO]]*, ar ko cīnījās FIBA Eiropas kausā, kur nokļuva līdz ceturtdaļfināla stadijai. Francijas čempionātā komanda sasniedza pusfināla stadiju. 2010. gadā A. Putiņa parakstīja līgumu ar citu LFB klubu *[[ASPTT Arras|Arras]]*.

2011. gada jūlijā A. Putiņa noslēdza līgumu ar Lietuvas klubu Kauņas "VICI Aistes". Tā sastāvā uzvarēja 2011.—2012. gada Baltijas līgas čempionātā, kā arī Lietuvas čempionātā un Lietuvas kausa izcīņā. 2012. gada septembrī Putniņa pārgāja uz Spānijas klubu Pamplonas "UNB Obenasa". Tā sastāvā sasniedza Spānijas līgas ceturtdaļfinālu. Pēc sezonas pārgāja uz Itālijas klubu Umbertides "Acqua & Sapone".

Savā spēlētājas karjeras pēdējā sezonā A. Jurjāne spēlēja titulētajā Turcijas klubā Stambulas "Galatasaray".

Pēc 2023. gada Eiropas čempionāta A. Jurjāne pziņoja par karjeras beigām izlasē, bet septembrī par spēlētājas karjeras noslēgumu.

## Komandas
* 2003—2004:  TTT Rīga Juniores (Latvija)
* 2004—2006:  Regis Jesuit Hight School (ASV)
* 2006—2008:  Kolorādo Universitāte (ASV)
* 2008—2009:  Olesa Espanyol (Spānija)
* 2009—2010:  USO Mondeville (Francija)
* 2010—2011:  Arras (Francija)
* 2011—2012:  VICI Aistes Kaunas (Lietuva)
* 2012—2013:  Pamplonas "UNB Obenasa" (Spānija)
* 2013—2014:  Umbertides "Acqua & Sapone" (Itālija)
..
* 2022—2023:  Stambulas "Galatasaray" (Turcija)

## Sasniegumi
* 2012: 1. vieta Lietuvas čempionātā Kauņas "VICI Aistes" sastāvā.
* 2012: 1. vieta Baltijas līgā Kauņas "VICI Aistes" sastāvā.
* 2011: 8. vieta Eiropas čempionātā Polijā.
* 2011: FIBA Eiropas kausa fināliste ''Arras'' sastāvā.
* 2010: FIBA Eiropas kausa ceturtdaļfināliste *[[Mondevilles USO]]* sastāvā.
* 2010: Francijas čempionāta pusfināliste *[[Mondevilles USO]]* sastāvā.
* 2009: 7. vieta 2009. gada Eiropas čempionātā kopā ar Latvijas sieviešu izlasi Latvijā.
* 2009: 5. vieta Spānijas virslīgā *[[Olesa Espanyol]]* sastāvā.
* 2009: Katalonijas čempione *[[Olesa Espanyol]]* sastāvā.
* 2008: 9. vieta Pekinas Olimpiskajās Spēlēs kopā ar Latvijas sieviešu izlasi Pekinā, Ķīnā.
* 2008: 4. vieta FIBA otrajā "Dimanta bumbas" turnīrā Hainiņā, Ķīnā.
* 2008: Uzvara Pekinas Olimpisko spēļu kvalifikācijas turnīrā Madridē, Spānijā.

## Atsauces

## Ārējās saites

* "Buffaloes" profils 
* Aija Putniņa: "Esmu izsalkusi spēlēt izlasē", sportacentrs.com